《题柏子庭枯木》
元代·熊梦祥

铁珊瑚树飞鬼蝶，王子敝舄不许蹑。乞与海神神不收，涌树雪晴光晔晔。

何人泼墨澹复浓，使我一见成心猎。便令退从未画前，无孔笛中宫徵叶。

作者简介：南昌进贤人，字自得。号松云道人。工诗文，晓音律，画山水尤清古。以茂才荐，为白鹿书院山长，授大都路儒学提举，崇文监丞。以老疾归，放意诗酒，卜居娄江。卒年九十余。有《释乐书》。